Document ID: 31996R1381

Uredba Komisije (ES) št. 1381/96
z dne 17. julija 1996
o spremembi Uredbe (EGS) št. 1859/82 o izboru poročevalskih kmetij za določanje dohodkov kmetijskih gospodarstev
KOMISIJA EVROPSKE SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št. 79/65/EGS z dne 15. junija 1965 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti [1], kakor je bila nazadnje spremenjena z Uredbo (ES) št. 2801/95 [2], in zlasti členov 4(4) in 6(2) Uredbe,
ker Uredba Komisije (EGS) št. 1859/82 [3], kakor je bila nazadnje spremenjena z Uredbo (EGS) št. 3549/92 [4], določa prag ekonomske velikosti poročevalskih kmetij, ki spadajo v področje spremljanja mreže računovodskih podatkov s kmetij, in število kmetij, ki naj bi bile izbrane v vsaki enoti za vsako obračunsko leto; ker bi bilo treba zgoraj navedeno uredbo spremeniti tako, da bi določala prag ekonomske velikosti poročevalskih kmetij v Avstriji, na Finskem in Švedskem in jih tako zajela v področje spremljanja teh kmetij; ker bi bilo treba določiti tudi število poročevalskih kmetij, ki naj bi bile izbrane v vsaki enoti v zgoraj navedenih državah članicah ter v Španiji in na Portugalskem za leto 1995 in za naslednja obračunska leta;
ker so ukrepi, predvideni s to uredbo, v skladu z mnenjem Odbora Skupnosti za mrežo računovodskih podatkov s kmetijskih gospodarstev,
SPREJELA NASLEDNJO UREDBO:
Člen 1
Uredba (EGS) št. 1859/82 se spremeni:
1. Člen 2 se nadomesti z:
"Člen 2
Za obračunsko leto 1995 (obdobje 12 zaporednih mesecev z začetkom med 1. januarjem in 1. julijem 1995 in za naslednja obračunska leta), je prag ekonomske velikosti, na katero se nanaša člen 4 Uredbe 79/65/EGS v EEV v smislu Priloge III k Odločbi komisije 85/377/EGS [5], naslednji:
-Nizozemska: | 16 EEV |
-Belgija: | 12 EEV |
-Nemčija: | 8 EEV |
-Francija: | 8 EEV |
-Luksemburg: | 8 EEV |
-Avstrija: | 8 EEV |
-Finska: | 8 EEV |
-Švedska: | 8 EEV |
-Združeno kraljestvo(brez Severne Irske): | 8 EEV |
-Severna Irska: | 4 EEV |
-Danska: | 4 EEV |
-Irska: | 2 EEV |
-Italija: | 2 EEV |
-Grčija: | 2 EEV |
-Španija: | 2 EEV |
-Portugalska: | 1 EEV" |
2. Priloga I k Uredbi (EGS) št. 1859/82 se nadomesti s Prilogo k tej uredbi.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Uporablja se od obračunskega leta 1995 dalje.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. julija 1996

Labels: 18
19
6